Cieľom je modernizácia verejného osvetlenia v meste a zníženie nákladov na elektrickú energiu minimálne o 60%. Investičná akcia bude financovaná z úveru environmentálneho fondu vo výške 14 950 000 eur. Rekonštrukcia sa uskutoční v dvoch etapách. V tomto roku chceme zrealizovať prvú etapu, kde pôjde o výmenu približne 6 500 pôvodných svietidiel za led svietidlá s príslušenstvom a vymeníme aj asi 15 km vzdušných vedení. V druhej etape nahradíme asi 2 000 stožiarov a cca 2 500 výložníkov za nové a zrekonštruujeme približne 60 km podzemných vedení. Skutočný rozsah rekonštrukcie verejného osvetlenia určí projektová dokumentácia.

**Revitalizácia starého železničného mosta na Green Fiesta Bridge**

S 255 metrov dlhým mostom, po ktorom denne prejde vyše 3 000 chodcov a cyklistov, má mesto ďalšie plány. Tie sa priamo dotýkajú už jeho celkovej revitalizácie. Prvé práce by sa mali začať v roku 2023. Ich súčasťou bude sprístupnenie alúvia Orechovského potoka. Na moste neskôr postupne pribudnú nové objekty, ktoré dotvoria jeho promenádny charakter s množstvom zelene a s možnosťami na relax i šport. Most bude zastrešený a bude mať komunikácie s vybavenosťou pešej zóny aj na streche mosta. Po revitalizácii mosta bude lávka rozšírená a bude slúžiť výlučne cyklistom. Predpokladaná investícia do 12 miliónov eur.

**Revitalizácia pešej zóny Hviezdoslavova, Vajanského**

Pôjde o investíciu za približne 6 miliónov eur. Pešia zóna v centre mesta nadviaže na zrekonštruované Mierové námestie. Zmení svoj celkový vzhľad – bude mať nový povrch, mobiliár, verejné osvetlenie, pribudne tu zeleň, viaceré vodné prvky. Priestor si tu nájde každý. Bude to územie, ktoré nebude slúžiť len na prechod chodcov, ale bude aj ich cielenou zastávkou na oddych a relax.

revitalizácia alúvia Orechovského potoka

revitalizácia Ul. 1.mája,

Nám. sv. Anny,

Mariánskeho námestia,

vnútrobloku Pádivec,

verejného priestoru Považská,

rekonštrukcia KS Dlhé Hony

podchodu pri Elizabeth

rozšírenie MŠ v KS Istebník

rekonštrukcia MŠ Halašu

dokončenie nových učební v ZŠ Dlhé Hony

Modernizácia Kultúrno-informačného centra,

Hviezda

Hviezdodvor – divadlo + štúdio,

rekonštrukcia nocľahárne

nový pumptrack v parku pod Juhom

Cyklotrasa Brnianska 1.etapa

Chodníky na Golianovej ul,

na Námestí Sv. Anny,

na Ul. V. Roya, na Bezručovej ulici,

priechody pre chodcov Sibírska - Opatovská,

na ul. Dolné Pažite,

pri Mercury markete,

vyvýšený priechod pri zimnom štadióne,

záchytné parkovisko pri žel. stanici Zlatovce,

parkoviská Juh, Kvetná

nové ihrisko "Rodinkovo" v Parku gen. M. R. Štefánika

nové polopodzemné kontajnery

sanácia oporných múrov na Cintorínskej a „starej“ Kubranskej ulici